ট্যাম্পা স্পোর্টোরিয়াম
ট্যাম্পা স্পোর্টটোরিয়াম স্বাধীন পেশাদারি কুস্তি সংস্থা চ্যাম্পিয়নশিপ রেসলিং ফ্রম ফ্লোরিডা'র ব্যবহৃত স্টুডিও ছিল। ফ্লোরিডার ডাউনটাউন ট্যাম্পার কাছে ১০৬ এন আলবানি এভেনিউতে অবস্থিত, ৭৫০০-বর্গফুট আয়তনের ভবনে প্রতি বৃহস্পতিবার সকাল ১১ টায় টেলিভিশনের জন্য নির্মিত কুস্তি অনুষ্ঠানের জন্য ব্যবহৃত হয়েছিল, যা পরবর্তী রবিবারে প্রচারিত হতো। টাম্পার স্থানীয় হাল্ক হোগান কিশোর বয়সে স্পোর্টটোরিয়ামে শোতে অংশ নিয়েছিলেন এবং স্মরণ করেছিলেন যে স্টুডিওটি ৫০ জনের বেশি লোক ধারণের অনুপোযোগী এবং ফ্লোরিডার প্রায় উষ্ণ, উপক্রান্তীয় এবং আর্দ্র জলবায়ু থাকা সত্ত্বেও এটি শীতাতপ নিয়ন্ত্রিত ছিল না। টেলিভিশনের দর্শকদের কাছে মূল মিলনায়তনকে বড় করে দেখানোর জন্য দেয়ালগুলি কালো রঙ করা হয়েছিল। ডরি ফাঙ্ক জুনিয়র এই ভেন্যুতে টেলিভিশনের জন্য বানানো অনুষ্ঠানগুলির বিষয়বস্তুর প্রশংসা করেছেন, বলেছেন: "স্পোর্টোরিয়ামটি ছোট ছিল, কিন্তু এটি যে টেলিভিশন অনুষ্ঠান তৈরি করেছিল তা খুব ভাল ছিল।" বিল্ডিংয়ের উপরের তলায় 'চ্যাম্পিয়নশিপ রেসলিং ফ্রম ফ্লোরিডা' কোম্পানির নির্বাহী এডি ও মাইক গ্রাহাম এবং জিম বার্নেটের কার্যালয় হিসেবে ব্যবহার হতো। ১৯৮৭ সালে কুস্তিসংস্থাটি বন্ধ হয়ে যায় এবং গ্রাহাম পরিবার কয়েক বছর পরে ভবনটি বিক্রি করে। ২০১৬ সালে নিলামের আগ পর্যন্ত একটি টেক্সটাইল কারখানা বহু বছর ধরে ভবনটি দখল করে রেখেছিল। ২০২০ সালে, এটি মিয়ামি-ভিত্তিক একটি উন্নয়ন গ্রুপ ভবনটি কিনে নেয়।